‘గౌతమీపుత్ర శాతకర్ణి’ దర్శకనిర్మాతలపై ఐటీ అధికారులు మంగళవారం మధ్యాహ్నం దాడులు చేశారు. చిత్ర దర్శకుడు క్రిష్, నిర్మాత వై.రాజీవ్రెడ్డి ఇళ్లలో సోదాలు జరిపారు. అలాగే ఈ చిత్రం నైజాం డిస్ట్రిబ్యూటర్ సుధాకర్రెడ్డి (హీరో నితిన తండ్రి) ఇల్లు, కార్యాలయంలో కూడా మూడు గంటల సేపు సోదాలు నిర్వహించారు. ఫస్ట్ ఫ్రేమ్ ఎంటర్టైనమెంట్ బ్యానర్పై వై.రాజీవ్రెడ్డి, బెబో శ్రీనివాస్ ఈ సినిమాను నిర్మించారు. సినిమాకు జాగర్లమూడి క్రిష్ దర్శకత్వం వహించారు. రూ.45 కోట్లకు పైగా బడ్జెట్తో నిర్మించిన శాతకర్ణి కలెక్షన్ల వివరాల్ని చిత్ర యూనిట్ రహస్యంగా ఉంచింది. ఈ చిత్రం ఘనవిజయం సాధించిన నేపథ్యంలో ఐటీ అధికారులు అనుమానంతో జూబ్లీహిల్స్లోని రాజీవ్రెడ్డి, శ్రీనివాస్, క్రిష్ ఇళ్లపై దాడులు నిర్వహించి సోదాలు చేశారు. దర్శకుడికి కూడా నిర్మాణంలో భాగస్వామ్యం ఉండడంతో ఆయన్ని కూడా ఐటీ అధికారులు ప్రశ్నించినట్లు సమాచారం. ఆదాయానికి అనుగుణంగా పన్ను చెల్లిస్తున్నారా లేదా అన్న వివరాలను అడిగి తెలుసుకున్నారు. సినిమా ఆదాయం, పన్ను చెల్లింపునకు సంబంధించిన పత్రాలు, రసీదులను స్వాధీనం చేసుకున్నారు. తాము స్వాధీనం చేసుకున్న పత్రాలు, రసీదుల్లోని వివరాలు, సినిమా ద్వారా వచ్చిన ఆదాయంతో సరిపోలాయా లేదా అన్నది పరిశీలించిన తర్వాతే తదుపరి నిర్ణయాలుంటాయని ఆ వర్గాలు వివరించాయి.
‘goutameeputra saatakarni’ darsakanirmaatalapai it adhikaarulu mangalavaaram madhyaahnam daadulu chesaru. chitra darsakudu crish, nirmaata vai.rajivreddy illalo sodaalu jariparu. alaage ee chitram naijam distributer sudhakarreddy (heero nitina tandri) illu, kaaryaalayamlo kuudaa moodu gantala sepu sodaalu nirvahinchaaru. fust frame entertainement banarpai vai.rajivreddy, bebo srinivas ee sinimaanu nirminchaaru. sinimaaku jagarlamudi crish darsakatvam vahinchaaru. roo.45 kotlaku paiga badjetto nirminchina saatakarni kalekshanla vivaraalni chitra unit rahasyamgaa unchindi. ee chitram ghanavijayam saadhinchina nepathyamlo it adhikaarulu anumaanamtho jublihilsloni rajivreddy, srinivas, crish illapai daadulu nirvahinchi sodaalu chesaru. darsakudiki kuudaa nirmaanamlo bhagaswamyam undadamtho aayanni kuudaa it adhikaarulu prasninchinatlu samacharam. aadaayaaniki anugunamgaa pannu chellistunnara leda anna vivaraalanu adigi telusukunnaru. sinima aadaayam, pannu chellimpunaku sambandhinchina patraalu, raseedulanu swaadheenam chesukunnaru. taamu swaadheenam chesukunna patraalu, raseedulloni vivaraalu, sinima dwara vachina aadaayamto saripolaya leda annadi pariseelinchina tarvate tadupari nirnayaaluntaayani aa vargaalu vivarinchaayi.